Nooddienste op bystand voor swaar reën | Maroela Media
Foto verskaf deur Ekurhuleni-nooddienste
William Ntladi, woordvoerder van Ekurhuleni se nooddienste, het gesê nooddienste en rampbestuurspanne sal op bystand wees waar kitsvloede of swaar reën plaasvind.
Gauteng sal na verwagting oor die naweek swaar reën en donderstorms beleef met oorstromings. Inwoners in informele en formele nedersettings word gemaan om veral waaksaam te wees, aangesien laagliggende brûe en waterkanale moontlik kan oorstroom.
Ntladi het die volgende voorkomende maatreëls voorgestel:
– Moenie riviere of strome oorsteek waar die water hoër is as jou enkels nie
– As jy in ŉ vloed vasgekeer word wanneer jy in ŉ voertuig is, verlaat verkieslik die voertuig en klim na hoër grond
– Skuif waardevolle besittings na ŉ veilige plek bó die verwagte vloedvlak in geboue
– Onwettige elektrisiteitsverbindings is, soos altyd, gevaarlik
– Vee moet verkieslik na hoogliggende gebiede geskuif word
– Motoriste, motorfietsryers, busbestuurders en vragmotorbestuurders word aangeraai om nooit te ry waar paaie oorstroom is nie
– Wees veral versigtig tydens die aand wanneer dit moeilik is om oorstromings te sien
“Die nooddienste bly op hoë gereedheid vir enige voorvalle as gevolg van weerstoestande. Gemeenskappe wat deur kitsvloede of oorstromings geraak word, kan die nooddienssentrum dadelik kontak vir flinke ingryping,” het Ntladi bygevoeg. Skakel 011 458 0911, 112 van ŉ selfoon of die nasionale nooddiensnommer 10177.
Bets · 4 maande gelede
En stormwaterslote moes lankal skoongemaak gewees het…
Netso, die strooi van rommel en boomtakke seël maklik afvoerpype.
Nou waar is die storm.
Ooh hel……dit kom nog😆😆
Anon · 4 maande gelede
Nou waar is die reen?